**Пәні:** Математика

**Сабақтың тақырыбы:** Ондық бөлшектерді қосу және азайту

**Сабақтың мақсаттары:**

***Білімділік.*** Оқушылар ондық бөлшектерді қосу және азайту ережелерін қолдана отырып, сөз есептерді, өрнектерді ықшамдау, амалдарды орындау есептерін шығару.

***Дамытушылық:*** Ойлау қабілеттерін, өз беттерімен жұмыс жасауын дамыту, математикаға деген қызығушылығын арттыру.

***Тәрбиелік:***  Алған білімдеріне жауапкершілікпен қарауға, өз мүмкіндігіне сенуге, ұйымшылдыққа, достыққа тәрбиелеу.

**Сабақ түрі:** аралас сабақ

**Сабақ әдісі:** топтық жұмыс

**Сабақтың көрнекілігі:** Деңгейлік тапсырмалар, карточкалар, слайд.

**Сабақ барысы:**

***I. Ұйымдастыру бөлімі***

***II. Үй тапсырмасын тексеру***

***III. Өткен сабақты қайталау***

***IV. Дамыту кезеңі. Есептер шығару***

***V. Инклюзивті оқушымен жұмыс***

***VI. Сабақты қорытындылау***

***VII. Үйге тапсырма беру***

***VIII. Бағалау***

***І. Ұйымдастыру кезеңі. (5 мин)***

а) Сәлемдесу

ә) Оқушылар тізімін тексеру, үй жұмысына қай есеп берілгенін сұрау

б) Сабақтың мақсатын нұсқау

Оқушылар, бүгінгі тақырыбымыз «Ондық бөлшектерді қосу және азайту» тақырыбында өткен ережелерді қолдана отырып, өрнектерді ықшамдау, сөз есептерді шығару және амалдарды орындау. Сабағымызды бастамастан бұрын бүгінгі сабағымыз топтық жұмыс түрінде өтетіндіктен топқа бөлініп алайық. Қане, келіп таңдаңдар. Оқушылар әр түрлі қысқы ойындардың атаулары бар стикер таңдайды. Сол атаулар бойынша топқа бөлініп, орындарына отырады. Топ мүшелері топ басшыларын сайлап алады. Бағалау парағы таратылады.

Оқушылар жақында ғана елімізде өткен айтулы оқиғалардың бірі Алматы қаласында өткен қысқы универсиада – 2017.

Слайдта универсиада туралы қысқаша мәлімет беріледі.

* Студенттік спорт тарихы 1905 жылдан басталады.
* Бірінші Дүниежүзілік студенттік ойындар 1923 жылы Парижде ұйымдастырылды.
* XXVIII қысқы Дүниежүзілік универсиада 2017 жылы 28 қаңтар мен 8 ақпан аралығында өтті.
* Универсиадаға 50 елден бес мыңнан астам студент қатысты.
* Универсиада жарыстары спорттың 12 түрі бойынша өтті.
* Еліміздің спортшылары универсиадада 11 алтын, 8 күміс, 21 қола медаль алды, сонымен қатар командалық есепте екінші орынды иеленді.
* Ерейментау қаласынан шыққан жерлесіміз Ольга Мандрика шаңғы жарысында күміс медаль иеленді. Бұл да ауданымыздағы айтулы оқиғалардың бірі.

Қысқы ойындардан тау шаңғысы, биатлон, шаңғы жарысы, шаңғы қоссайысы, шаңғымен трамплиннен секіру, сноуборд, фристайл, мәнерлеп сырғанау, шорт-трек, конькимен жүгіру спорты, шайбалы хоккей (ерлер және әйелдер арасында) және керлинг ойындары бар. ХХI ғасырдың жас жеткіншектері, еліміздің болашағы ретінде болып жатқан тарихи оқиғаларды білулерің керек. Универсиада туралы, қысқы ойындар туралы мағлұмат біле отыра екеуін байланыстырып бүгінгі сабағымызды бастаймыз.

***II. Үй тапсырмасын тексеру («Қар лақтыру» ойыны)***

§7.4 №1279, 1288, 96-бет

Үй жұмысын «Қар лақтыру» ойыны арқылы тексереміз. Кімге тисе, үй жұмысына сол оқушы жауап береді.

***№1279.*** Іле өзені – Балқаш көліне құятын ағысы қатты өзендердің бірі. Оның біздің республикамыздың аумағынан өтетін ұзындығы 814,75 км, ал республикамыздан тыс жерден өтетін ұзындығы 624,25 км. Іле өзенінің ұзындығы неше километр?

***А. 1439 км;*** В. 1446 км; С. 1200 км; D. 1500 км.

***№1288. Есептеп шығарыңдар:***

1) (45,3 – 8,07) + (32,09 – 24,3); ( 45,02 )

2) (72 – 24,45) + (43 – 36,08); (54,47)

3) (65 – 49,65) + (28,64 – 19,916); (24,074)

4) (156 – 95,06) + (17,3 – 8,91). (69,33)

***III. Өткен сабақты қайталау***

**Шорт-трек** - XIX ғасырдың соңына таман пайда болған спорттың бір түрі. Шорт-тректен жарыс былайша өтеді. Әйелдер де, ерлер де 1500, 500, 1000 және 3000 метрлік қашықтықтарда күш сынасады. Бірінші орын алған спортшы - 5, екінші орын алған спортшы - 3, үшінші орын алған спортшы - 1 ұпайға ие болады. Оқушылар, сұрақтарға кім дұрыс жауап берсе, сол оқушы осы шорт-трек ойынындағы сияқты ұпайды алады.

* *Ондық бөлшектерді қалай қосады, қалай азайтады? Мысал келтіріңдер.*
* *Ондық таңбалар саны әр түрлі ондық бөлшектерді қалай қосады?*

*Ондық бөлшектерді қосу (азайту) үшін:*

*1) бөлшектердегі үтірден кейінгі цифрлар санын теңестіру керек;*

*2) ондағы аттас разрядтарды бірінің астында бірі тұратындай етіп «үтірдің астына үтір тура келетіндей) етіп, баған түрінде жазу керек;*

*3) разрядтар бойынша қосу (азайту) керек;*

*4) шыққан нәтижедегі үтірді берілген бөлшектердегі үтірлердің астына келтіріп қою керек.*

Келешекте сендер жетінші, сегізінші сыныптарда физика және химия пәндерін оқитын боласыңдар. Сонда физикалық, химиялық есептерді шығарған кезде бөлшек сандар өте жиі қолданылады. Сол, себепті, балалар бөлшек сандарға амалдар қолдануды осы бастан дұрыстап үйреніп алыңдар.

***IV. Дамыту кезеңі. Есептер шығару***

***Ауызша есеп.***

Оқушылар, келесі қысқы ойынның атын білу үшін тақтаға қараймыз. Тақтада жазылған есептерді шығарып, адасқан әріптерді дұрыс жазсаңдар сол ойынның аты шығады.

**Биатлон**  — қысқы, сонымен қатар жазғы спорт түрі, белгілі бір қашықтық сайын шаңғы үстінде мылтықпен нысанаға оқ ата отырып, шаңғымен жарысу. Қысқы биатлонның кейбір нұсқаларында винтовка орнына садақ қолданылса, басқаларында тіпті аңшы мылтығы және аңшы шаңғысы пайдаланылады. Енді осы биатлон ойынындағы сияқты топтар есептер шығарып жарысамыз.

***Кітаппен жұмыс.***

***В деңгейі***

***1287. Жай бөлшектерді ондық бөлшекке айналдырып алып, есептеңдер.***

*1-топ. *

*2-топ. *

*3-топ. *

***1289. Өрнектің мәнін табыңдар.***

*1-топ.  мұндағы *

*(0,25)*

*2-топ.мұндағы *

*(6,9)*

*3-топ. мұндағы *

*(29)*

***1-топ. №1291***

*Ұшақ А қаласынан В қаласына ұшты. Ол 2,7 сағ ұшқан соң аралықтағы қала әуежайына қонып, онда 48 мин тоқтады. Ұшақ аралықтағы қала әуежайынан В қаласының әуежайына дейін 2,6 сағ ұшты. Ұшақ А қаласынан ұшқан соң неше сағаттан кейін В қаласына ұшып барды? (6,1 сағ)*

***2-топ. №1292***

*Қол дорбашаға 4,7 килограмнан артық жүк салуға болмайды. Оған массасы:*

*1) 0,75 кг кәмпитті, 2,5 кг алманы және 1,8 кг шұжықты; (5,05 салуға болмайды)*

*2) 0,67 кг мармеладты , 2,13 кг алмұртты және 1,5 кг шұжықты салуға бола ма?(4,3 салуға болады)*

***3-топ. №1295***

*Нәзира бір сан ойлады. Ол ойлаған санға 14,8-ді қосып, одан шыққан қосындыдан 3,56-ны азайтқанда 75,29 саны шықты. Нәзира қандай сан ойлады?*

Шешуі: Ойлаған сан – х

(х+14,8)-3,56=75,29

х+14,8=75,29+3,56

х+14,8=78,85

х=78,85-14,8

х=64,05

Жауабы: 64,05

***С деңгейі***

***№1300. Қосудың ауыстырымдылық және терімділік қасиеттерін пайдаланып есептеңдер:***

*1-топ. 2,3+4,5+0,6+0,5+1,7+0,4 (10)*

*2-топ. 8,01+9,08+5,13+1,99+0,87+4,92 (30)*

*3-топ. 6,091+7,083+3,127+0,373+2,117+0,209 (19)*

***1301. Қосындыны табыңдар:***

*(9-0,9) + (8-0,8) + (7-0,7) + (6-0,6) +(5-0,5) +(4-0,4); (36,1)*

*(5,12-4,21) + (6,23-4,32) + (7,34-4,43) + (6,45-2,54) + (5,56-0,65). (14,55)*

Оқушылар, қане тақтадан ондық бөлшектер туралы тарихи мәліметтерді оқып, есте сақтайық.

|  |  |  |  |
| --- | --- | --- | --- |
| ***Атау*** | ***Уақыты*** | ***Ұлты*** | ***Тегі*** |
| ***Ондық бөлшектер және ондық бөлшектерге амалдар қолдану*** | ***1427 ж.******“Арифметика кілті”*** | ***Ортаазиялық ғалым*** | ***Әл-Каши*** |
| ***Ондық бөлшекпен есептеу*** | ***1585 ж.*** | ***Нидерландиялық математик*** | ***Симон Стевин*** |
| ***Ондық бөлшектің бүтін бөлігін бөлшек бөлігінен үтірмен ажырату***  | ***(1550-1617)*** | ***Шотландия математигі*** | ***Дж.Непер***  |
| ***Ондық бөлшектер туралы баяндау***  | ***1703******“Арифметика”*** | ***Ресей математигі*** | ***Леонтий Филиппович Магницкий*** |

***V. Инклюзивті оқушымен жұмыс***

*(карточкамен есеп беріледі)*

*0,07+13,23=*

*9,02+4,28=*

*18,36+7,14=*

*85,07+3,03=*

*25,6+0,41=*

*56+0,37=*

*6,3+2,5+0,7=*

*9,2+3,3+1,6=*

*0,1+9,9+1,5=*

***VI. Сабақты қорытындылау***

******

Оқушылар осымен бүгінгі сабағымыз аяқталды. Алған білімдеріңді тиянақтап, тереңдете түстіңдер деп ойлаймын. Универсиадада жеңіске жеткен спортшылар сияқты әрқашан сабақта, мектепте жеңіске жете беріңдер. Бүгінгі сабақ үшін барлық сыныпқа «5 – алтын медаль».

***VII. Үйге тапсырма беру***

§7.4 №1293,1296, 97-бет

***VIII. Бағалау***

Сабаққа белсене қатысқан оқушыларды бағалау

***Оқу ісінің меңгерушісі: Жасарова А.Х.***